Official Journal L 100 , 11/04/2001 P. 0007 - 0008



KOMISIJOS REGLAMENTAS (EB) Nr. 715/2001 2001 m. balandžio 10 d. iš dalies keičiantis Reglamentą (EB) Nr. 456/2001, nustatantį priemones menkių ištekliams atstatyti į vakarus nuo Škotijos (ICES VIa kvadratas) ir su jomis susijusius žvejybos laivų veiklos kontrolės reikalavimus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. gruodžio 20 d. Tarybos reglamentą (EEB) Nr. 3760/92, nustatantį žvejybos ir akvakultūros sistemą Bendrijoje ([1]) su paskutiniais pakeitimais, padarytais Reglamentu (EB) Nr. 1181/98 ([2]), ypač į jo 15 straipsnio 1 dalį, kadangi: (1) Reglamentu (EB) Nr. 456/2001([3]) Komisija nustatė priemones menkių ištekliams atstatyti į vakarus nuo Škotijos (ICES VIa sektorius) ir su susijusius žvejybos laivų veiklos kontrolės reikalavimus. (2) Siekiant įgyvendinti priemones menkių ištekliams atstatyti, į laivus, kurie žvejoja laikydamiesi nukrypti leidžiančių nuostatų uždaruose rajonuose, minimaliam reisų skaičiui pasiunčiami stebėtojai. (3) Siekiant patvirtinti, kad pelaginių žuvų ir smiltinių ungurių žvejyba nekelia pavojaus menkėms, stebėtojus reikėtų siųsti ne tik į Bendrijos žvejybos laivus, bet ir į trečiųjų šalių laivus, kurie gaudo šių rūšių žuvis uždaruose rajonuose Bendrijos žvejybos vandenyse, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 456/2001 iš dalies keičiamas taip: 1. Po 3 straipsnio įterpiamas 3a straipsnis: "3a straipsnis 1. Bendrijos stebėtojai siunčiami į trečiųjų šalių laivus ne daugiau kaip 20 reisų, kurie vykdomi 1 straipsnio 1 dalies a punkte apibrėžtame rajone Bendrijose vandenyse pagal 1 straipsnio 2 dalies a punkto ii papunktyje nustatytas sąlygas. Bendrijos stebėtojai registruoja 3 straipsnio 2 dalyje nurodytą informaciją. 2. Komisija paskiria trečiųjų šalių laivus, ketinančius žvejoti pagal 1 straipsnio 2 dalies a punkto ii papunktyje nustatytas sąlygas, į kuriuos siunčiamas Bendrijos stebėtojas. Šiuo tikslu trečiųjų šalių žvejybos laivų kapitonai arba jų atstovai, mažiausiai prieš penkias darbo dienas iki planuojamos veiklos pradžios, praneša Komisijai apie tokį savo ketinimą. Nurodomas bent jau laivo pavadinimas, radijo šaukinys ir, jeigu yra, telefonas ir fakso numeris, kapitono vardas ir pavardė, jo adresas, telefono ir fakso numeriai arba jo atstovo vardas ir pavardė, adresas, telefono ir fakso numeriai, taip pat planuojamos veiklos pradžios data. 3. Jeigu trečiosios šalies laivui paskiriamas stebėtojas, per 72 valandas nuo 2 dalyje nurodytos informacijos gavimo Komisija praneša to laivo kapitonui arba jo atstovui apie uostą ir laiką, kur į laivą įlips Bendrijos stebėtojas. 4. Žvejoti 1 straipsnio 1 dalies a punkte apibrėžtame rajone draudžiama, jeigu trečiosios šalies laivo kapitonas arba jo atstovas nesilaiko 2 ar 3 dalyje nustatytų sąlygų. 5. Trečiųjų šalių laivų, turinčių Bendrijos stebėtojus, kapitonai praneša Komisijai mažiausiai prieš vieną darbo dieną apie 1 dalyje nurodytos veiklos nutraukimą. Nurodomas bent jau laivo pavadinimas, radijo šaukinys, kapitono vardas ir pavardė, laivo geografinė padėtis ir planuojamas iškrovimo uostas. 6. Komisija nedelsdama praneša kapitonui apie Bendrijos stebėtojo išlipimo vietą ir sąlygas. 7. Trečiosios šalies laivo, kuriam paskiriamas Bendrijos stebėtojas, kapitonas deda visas pastangas, padėdamas stebėtojui atvykti į laivą ir iš jo išvykti, ir sudaro jam tinkamas sąlygas gyventi ir dirbti. 8. Komisija nedelsdama perduoda valstybėms narėms 1 ir 2 dalyse nurodytą informaciją." 2. 5 straipsnyje įterpiama tokia dalis: "2. Ne vėliau kaip iki liepos 1 d. Komisija parengia išsamią ataskaitą apie Bendrijos stebėtojų, paskirtų į trečiųjų šalių laivus, veiklą ir išvadas." 3. 6 straipsnio 2 dalyje po pirmosios pastraipos įterpiama tokia pastraipa: "Tačiau trečiųjų šalių laivų kapitonai ataskaitą Komisijai nusiunčia faksu, per radijo stotį arba teleksu." 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. balandžio 10 d. Komisijos vardu Franz FISCHLER Komisijos narys [1] OL L 389, 1992 12 31, p. 1. [2] OL L 164, 1998 6 9, p. 1. [3] OL L 65, 2001 3 7, p. 13.